*Proiect*

**GUVERNUL REPUBLICII MOLDOVA**

**HOTĂRÎRE Nr. \_\_\_\_\_**

**din \_\_\_\_ \_\_\_\_\_\_\_\_\_\_\_\_\_\_\_\_\_ 2017**

**mun. Chişinău**

**pentru aprobarea Regulamentului sanitar de stabilire a condițiilor specifice și a procedurilor detaliate pentru importul de articole de bucătărie din material plastic pe bază de poliamidă și melamină originare sau expediate din Republica Populară Chineză și din Regiunea Administrativă Specială Hong Kong a Republicii Populare Chineze**

În temeiul art. 9 alin. (1) şi (9) din Legea nr.78-XV din 18 martie 2004 privind produsele alimentare (Monitorul Oficial al Republicii Moldova, 2004, nr.83-87, art.431), cu modificările şi completările ulterioare, art. 6 din Legea nr.10-XVI din 3 februarie 2009 privind supravegherea de stat a sănătăţii publice (Monitorul Oficial al Republicii Moldova, 2009, nr.67, art.183), cu modificările şi completările ulterioare, Guvernul HOTĂRĂŞTE:

1. Se aprobă Regulamentul sanitar de stabilire a condițiilor specifice și a procedurilor detaliate pentru importul de articole de bucătărie din material plastic pe bază de poliamidă și melamină originare sau expediate din Republica Populară Chineză și din Regiunea Administrativă Specială Hong Kong a Republicii Populare Chineze (se anexează).

2. Se permite comercializarea articolelor de bucătărie din material plastic pe bază de poliamidă și melamină originare sau expediate din Republica Populară Chineză și din Regiunea Administrativă Specială Hong Kong a Republicii Populare Chineze, introduse pe piaţă în mod legal înainte de data intrării în vigoare a prezentului Regulament, pînă la epuizarea stocurilor.

4. Controlul asupra executării prezentei hotărîri se pune în sarcina Ministerului Sănătăţii și Serviciului Vamal.

**PRIM-MINISTRU                                                        Pavel FILIP  
  
    Contrasemnează:**

**Ministrul sănătăţii                                                         Ruxanda Glavan**

**Ministrul finanțelor Octavian Armașu**

Aprobat  
prin Hotărîrea Guvernului

nr. \_\_\_\_\_\_\_din 2017

**REGULAMENTUL SANITAR**

**de stabilire a condițiilor specifice și a procedurilor detaliate pentru importul de articole de bucătărie din material plastic pe bază**

**de poliamidă și melamină originare sau expediate din**

**Republica Populară Chineză și din Regiunea Administrativă**

**Specială Hong Kong a Republicii Populare Chineze**

Regulamentul sanitar de stabilire a condițiilor specifice și a procedurilor detaliate pentru importul de articole de bucătărie din material plastic pe bază de poliamidă și melamină originare sau expediate din Republica Populară Chineză și din Regiunea Administrativă Specială Hong Kong a Republicii Populare Chineze (în continuare–Regulament) transpune prevederile Regulamentului (UE) nr. 284/2011 al Comisiei din 22 martie 2011 de stabilire a condițiilor specifice și a procedurilor detaliate pentru importul de articole de bucătărie din material plastic pe bază de poliamidă și melamină originare sau expediate din Republica Populară Chineză și din Regiunea Administrativă Specială Hong Kong a Republicii Populare Chineze, publicat Jurnalul Oficial al Uniunii Europene nr. L 77, 23.3.2011, p. 25–29.

**I. Dispoziţii generale**

1. Prezentul Regulament stabilește cadrul juridic necesar, condițiile specifice și procedurile detaliate pentru importul de articole de bucătărie din material plastic pe bază de poliamidă și melamină originare sau expediate din Republica Populară Chineză (denumită în continuare China) și din Regiunea Administrativă Specială Hong Kong a Republicii Populare Chineze (denumită în continuare Hong Kong).

2. În sensul prezentului Regulament, se aplică noțiunile prevăzute în Regulamentul sanitar privind materialele şi obiectele destinate să vină în contact cu produsele alimentare, aprobat prin Hotărîrea Guvernului nr. 308 din 29 aprilie 2011 (Monitorul Oficial al Republicii Moldova, 2011, nr.74-77, art.352) și Regulamentul sanitar privind materialele şi obiectele din plastic destinate să vină în contact cu produsele alimentare aprobat prin Hotărîrea Guvernului nr. 278 din 24 aprilie 2013 (Monitorul Oficial al Republicii Moldova, 2013, nr.97-103, art.340), inclusiv și definițiile specifice după cum urmează:

1) articole de bucătărie din material plastic - materiale plastice astfel cum au fost descrise la punctul 2 al Regulamentului sanitar privind materialele şi obiectele din plastic destinate să vină în contact cu produsele alimentare aprobat prin Hotărîrea Guvernului nr. 278 din 24 aprilie 2013;

2) lot - o cantitate de articole de bucătărie din material plastic pe bază de poliamidă și melamină, care intră sub incidența aceluiași document (acelorași documente), expediat cu același mijloc de transport și originar din aceeași țară terță;

3) autoritatea competentă - autoritatea competentă a Republicii Moldova desemnată în conformitate prevederile art. 10 alin. (2) al Legii nr. 50 din 28 martie 2013 cu privire la controalele oficiale pentru verificarea conformităţii cu legislaţia privind hrana pentru animale şi produsele alimentare şi cu normele de sănătate şi de bunăstare a animalelor (Monitorul Oficial al Republicii Moldova, 2013, nr. 122-124, art. 383) este Ministerul Sănătății;

4) primul punct de intrare - punctul de intrare a unui lot în Republica Moldova;

5) controlul documentelor - verificarea documentelor menționate la subpunctul 1), puncul 9 din prezentul regulament;

6) controlul identității - inspecție vizuală pentru garantarea faptului că documentele care însoțesc lotul coincid cu conținutul lotului;

7) control fizic - eșantionare în vederea efectuării de analize și teste în laborator, precum și controlul necesar pentru verificarea conformității cu cerințele privind eliberarea de amine aromatice primare (AAP) și de formaldehidă stabilite de prevederile Regulamentului sanitar privind materialele şi obiectele din plastic destinate să vină în contact cu produsele alimentare aprobat prin Hotărîrea Guvernului nr. 278 din 24 aprilie 2013.

**II. Condiții de import**

3. Articolele de bucătărie din material plastic pe bază de poliamidă și melamină originare sau expediate din China și Hong Kong sunt importate în Republica Moldova numai dacă importatorul prezintă Centrului Național de Sănătate Publică, Serviciului Vamal, pentru fiecare lot o declarație, completată în mod corespunzător, prin care să confirme faptul că lotul respectiv îndeplinește cerințele privind eliberarea de amine aromatice primare și de formaldehidă stabilite la punctele 4, 5 și în anexa la prezentul Regulament și, respectiv, în anexa nr. 1 la Regulamentul sanitar privind materialele şi obiectele din plastic destinate să vină în contact cu produsele alimentare aprobat prin Hotărîrea Guvernului nr. 278 din 24 aprilie 2013.

4. Declarația se întocmește în limba română sau engleză.

5.   Declarația menționată la la punctul 3 al prezentului Regulament este însoțită de un raport de încercări al laboratorului în care sunt specificate:

1) în ceea ce privește articolele de bucătărie pe bază de poliamidă, rezultatele analizelor care demonstrează că acestea nu eliberează în alimente sau în simulanții alimentari amine aromatice primare într-o cantitate detectabilă; limita de detectare se aplică sumei aminelor aromatice primare; în scopul analizei, limita de detectare pentru aminele aromatice primare este stabilită la 0,01 mg/kg din alimente sau simulanți alimentari;

2) în ceea ce privește articolele de bucătărie pe bază de melamină, rezultatele analizelor care demonstrează că acestea nu eliberează în alimente sau în simulanții alimentari formaldehidă într-o cantitate care depășește 15 mg/kg din alimente.

6.  Autoritatea competentă specifică în declarația prevăzută la punctul 3 al prezentului Regulament dacă bunurile sunt acceptabile sau nu pentru a fi puse în liberă circulație, în funcție de îndeplinirea termenilor și a condițiilor prevăzute în Regulamentul sanitar privind materialele şi obiectele din plastic destinate să vină în contact cu produsele alimentare aprobat prin Hotărîrea Guvernului nr. 278 din 24 aprilie 2013.

**III. Notificarea**

7. Importatorii sau reprezentanții acestora notifică în prealabil Centrul Național de Sănătate Publică și Serviciul Vamal la primul punct de intrare și cu cel puțin două zile lucrătoare în prealabil data și ora estimată a sosirii loturilor originare sau expediate din China și Hong Kong.

8. Notificarea, însoțită obligatoriu de declarația prevăzută în anexa la prezentul Regulament se transmite Centrului Național de Sănătate Publică, potrivit datelor de contact afișate pe pagina web oficială a instituției.

9. Atunci când hotărăsc să desemneze punctele de intrare pentru loturi originare sau expediate din China și Hong Kong, Centrul Național de Sănătate Publică și Serviciul Vamal publică pe paginile sale web oficiale lista actualizată a punctelor respective.

**IV. Controale la primul punct de intrare**

10.   Centrul Național de Sănătate Publică și Serviciul Vamal la primul punct de intrare efectuează:

1) controale ale documentelor asociate tuturor loturilor în termen de două zile lucrătoare de la sosirea acestora;

2) controale ale identității și controale fizice, inclusiv o analiză de laborator pentru 10 % dintre loturi, astfel încât să nu fie posibil ca importatorii sau reprezentanții acestora să poată determina dacă un anumit lot va fi supus unor astfel de controale; rezultatele controalelor fizice trebuie să devină disponibile de îndată ce acest lucru este posibil din punct de vedere tehnic;

3) analizele probelor recoltate se efectuează la un laborator acreditat aflat pe teritoriul Republicii Moldova.

11. Dacă analiza de laborator menționată la punctul 10, subpunctul 2) al prezentului Regulament identifică un caz de neconformitate, Centrul Național de Sănătate Publică informează imediat punctul naţional de contact, Agenţia Naţională pentru Siguranţa Alimentelor în conformitate cu prevederile Articolului 191 al Legii nr. 113 din 18.05.2012 cu privire la stabilirea principiilor şi a cerinţelor generale ale legislaţiei privind siguranţa alimentelor (Monitorul Oficial al Republicii Moldova, 2012, nr. 143-148, art. 467), asigurînd întreprinderea măsurilor de neadmitere a lotului pentru consumul uman.

12.  După ce controalele menționate la punctul 10, subpunctele 1) și 2) al prezentului Regulament au fost efectuate, Centrul Național de Sănătate Publică și Serviciul Vamal țin evidența următoarelor informații:

1. detalii despre fiecare lot controlat, inclusiv:
2. dimensiunea, și anume numărul de articole;
3. țara de origine;
4. numărul de loturi supuse eșantionării și analizelor;
5. rezultatele controalelor menționate la punctul 10, alineatul 2) al prezentului Regulament.

Anexă

la Regulamentul sanitar de stabilire a condițiilor

specifice și a procedurilor detaliate pentru importul

de articole de bucătărie din material plastic pe bază

de poliamidă și melamină originare sau expediate

din Republica Populară Chineză și din Regiunea

Administrativă Specială Hong Kong a

Republicii Populare Chineze

**Declarație**

**care trebuie furnizată pentru fiecare lot de articole de bucătărie din**

**material plastic pe bază de poliamidă și melamină originare**

**sau expediate din Republica Populară Chineză și din**

**Regiunea Administrativă Specială Hong Kong**

|  |  |
| --- | --- |
| Numele, prenumele/denumirea și adresa completă (inclusiv numărul de telefon și adresa de e-mail) ale persoanei fizice sau juridice care emite prezenta declarație |  |
| Numele, prenumele/denumirea și adresa completă (inclusiv numărul de telefon și adresa de e-mail) ale operatorulul (operatorilor) economic(i) care fabrică articolele de bucătarie din material plastic din cadrul lotutui |  |
| Numele, prenumele/denumirea și adresa completă (inclusiv numărul de telefon și adresa de e-mail) ale operatorulul economic care este desemnat cu prima intrare a lotului în Republica Moldova |  |
| Codul de identiflcare a lotulul: ............................................................................................................  Tip și număr de articole din cadrul lotului:  Acest lot conține articole de bucătărie din material plastic pe baza de:  **poliamidă**  - Teste analitice au demonstrat că articolele nu elibereaza AAP în cantitate detecatabilă.    - Limita de detectare a metodei utillzate este de............................................  - Rezultatele acestor teste, precum și descrierea metodei de analiză folosite sunt anexate la prezentul document  **melamină**  - Teste analitice au demonstrat că articolele nu eliberează formaldehidă intr-o cantitate care depășește Limita Maximă Specifică (LMS) de 15 mg/kg  - Rezultatele acestor teste, precum și descrierea metodei de analiză folosite  sunt anexate la prezentul decument | |
| Lista documentelor anexate care confirmă că lotul respectă cerințele în materie de eliberare de amine aromatice primare sau de formaldehidă stabilite în Regulamentul sanitar privind materialele şi obiectele din plastic destinate să vină în contact cu produsele alimentare aprobat prin Hotărîrea Guvernului nr. 278 din 24 aprilie 2013 : | |
| Subsemnatul, în calitate de importator al lotului în Uniune, confirm că acest lot respectă cerințele privind eliberarea de amine aromatice primare sau de formaldehidă stabilite în Regulamentul sanitar privind materialele şi obiectele din plastic destinate să vină în contact cu produsele alimentare aprobat prin Hotărîrea Guvernului nr. 278 din 24 aprilie 2013 | Locul și data ............................................................  Numele semnatarului  Semnătura ....................................................  Adresa completa (inclusiv numărul de telefon și adresa de e-mail) |
| Declarația autorității competente cu privire la lot: | Acceptabil pentru punerea în liberă circulație:  Conform  Neconform  Locul și data ............................................................  Numele semnatarului................................................  Semnătura.....................................................  Adresa completă (inclusiv numărul de telefon și adresa de e-mail).......................................................  .................................................................................. |